turjo4nis/wikipedia-bn-dump-20250701 huggingface dataset:
জনি লিন্ডসে

জন ডিক্সন লিন্ডসে (; জন্ম: ৮ সেপ্টেম্বর, ১৯০৮ - মৃত্যু: ৩১ আগস্ট, ১৯৯০) কেপ প্রদেশের বার্কলি ইস্ট এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্থ ইস্টার্ন ট্রান্সভাল ও ট্রান্সভাল দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন জনি লিন্ডসে।

প্রথম-শ্রেণীর ক্রিকেট 
১৯৩৩-৩৪ মৌসুম থেকে ১৯৪৮-৪৯ মৌসুম পর্যন্ত জনি লিন্ডসে’র প্রথম-শ্রেণীর খেলোয়াড়ী জীবন চলমান ছিল। কিছুটা কার্যকরী উইকেট-রক্ষক হিসেবে পরিচিতি লাভ করেন। তার খেলোয়াড়ী জীবন আসা-যাওয়ার পালায় অবস্থান করতো।

১৯৩৩ সালে প্রথম-শ্রেণীর ক্রিকেটে অভিষেক হলেও ১৯৩৭-৩৮ মৌসুমের পূর্ব-পর্যন্ত আর খেলায় অংশ নিতে পারেননি। এটিই যুদ্ধ পূর্বকালে পূর্ণাঙ্গ সময়ের জন্যে অংশ নিতে পেরেছিলেন। যুদ্ধের পর ১৯৪৬-৪৭ মৌসুমে ৩৮ বছর বয়সে বেশ ভালো খেলেন।

১৯৩৭-৩৮ মৌসুমে নর্থ ইস্টার্ন ট্রান্সভাল দল প্রথমবারের মতো কারি কাপে অংশ নেয়। এ পর্যায়ে তিনি দলের অধিনায়কের দায়িত্বে ছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জনি লিন্ডসে। সবগুলো টেস্টই ইংল্যান্ডের বিপক্ষে খেলেছিলেন তিনি। ৭ জুন, ১৯৪৭ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৫ জুলাই, ১৯৪৭ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে সুন্দর খেলার স্বীকৃতিস্বরূপ ১৯৪৭ সালে ইংল্যান্ড গমনার্থে দলের প্রথম পছন্দের উইকেট-রক্ষক হিসেবে অন্তর্ভুক্ত হন। এ সফরের শুরুরদিকে পোতানো উইকেটে বেশ দক্ষতার সাথে বল গ্লাভসবন্দী করেছিলেন। তবে, তৃতীয় টেস্টে দলের শোচনীয় পরাজয়ের ফলে তাকে দলের বাইরে অবস্থান করতে হয়। সব মিলিয়ে ঐ গ্রীষ্মে ২৭টি ডিসমিসাল ঘটাতে পেরেছিলেন।

এরপর, ১৯৪৮-৪৯ মৌসুমে ক্রিকেট খেলা থেকে অবসর গ্রহণের পূর্বে মাত্র তিনটি প্রথম-শ্রেণীর খেলায় অংশ নিয়েছিলেন। সবেশষ খেলায় নর্থ ইস্টার্ন ট্রান্সভাল দলের সদস্যরূপে সফররত এমসিসি দলের বিপক্ষে কেলেন। ঐ খেলায় ডেনিস কম্পটন ১৮১ মিনিটে ৩০০ রান তুলেন। এমসিসি দল ৪৮৪/৪ তুললেও তিনি কোন বাই রান দেননি।

ব্যক্তিগত জীবন 
ব্যক্তিগত জীবনে বিবাহিত ছিলেন। তার পুত্র ডেনিস লিন্ডসে দক্ষিণ আফ্রিকার পক্ষে টেস্ট ক্রিকেটে অংশ নিয়েছেন ও কাকা এনভি লিন্ডসে প্রথম-শ্রেণীর ক্রিকেটে অংশ নিয়েছেন।

৩১ আগস্ট, ১৯৯০ তারিখে ৮১ বছর বয়সে ট্রান্সভালের বেনোনি এলাকায় জনি লিন্ডসে’র দেহাবসান ঘটে।

তথ্যসূত্র

আরও দেখুন 
 টনি হ্যারিস
 লিন্ডসে ক্লাইন
 কোয়াজুলু-নাটাল ক্রিকেট দল
 দক্ষিণ আফ্রিকান টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯০৮-এ জন্ম
১৯৯০-এ মৃত্যু
গটেংয়ের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার টেস্ট ক্রিকেটার
নর্দার্নসের ক্রিকেটার
ব্রিটিশ বংশোদ্ভূত দক্ষিণ আফ্রিকান ব্যক্তি
উইকেট-রক্ষক
কারামানের আহমেদ

আহমেদ ১৪ শ শতাব্দীতে আনাতোলিয়ায় তুর্কি কারামান বেইলিকের একজন স্বল্পমেয়াদী বে ছিলেন। তিনি তাঁর পিতা ইব্রাহিম বেয়ের স্থলাভিষিক্ত হন। তবে তাঁর উত্তরাধিকার গ্রহণের তারিখ জানা যায়নি। একটি উৎস অনুসারে, তিনি ১৩৫০ সালে মঙ্গোলদের বিরুদ্ধে যুদ্ধের সময় শহীদ হন।

তথ্যসূত্র

কারামান বেইলিক
১৩৫০-এ মৃত্যু
তুর্ক শাসক
জন্মের সাল অজানা
১৪শ শতাব্দীর শাসক
১৪শ শতাব্দীর এশিয়ার রাজশাসক
এনএক্সটি টেকওভার: ব্রুকলিন ৪

এনএক্সটি টেকওভার: ব্রুকলিন ৪ একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ১৮ই আগস্ট তারিখে মার্কিন যুক্তরাষ্ট্রের নিউ ইয়র্কের ব্রুকলিনের বার্কলিস সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ২১তম এবং ব্রুকলিন কালানুক্রমিকের অধীনে প্রচারিত চতুর্থ অনুষ্ঠান ছিল।

প্রাক-প্রদর্শনে দুইটি সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টমাসো চিয়াম্পা এনএক্সটি চ্যাম্পিয়নশিপের জন্য আয়োজিত লাস্ট ম্যান স্ট্যান্ডিং ম্যাচে জনি গারগানোকে হারিয়েছে। অন্যান্য শীর্ষস্থানীয় ম্যাচে, কাইরি সেইন এনএক্সটি নারী চ্যাম্পিয়নশিপ ম্যাচে শেনা বেজলারকে এবং রিকোশে এনএক্সটি উত্তর আমেরিকান চ্যাম্পিয়নশিপ ম্যাচে এডাম কোলকে হারিয়েছে।

ফলাফল

তথ্যসূত্র

বহিঃসংযোগ 
 

এনএক্সটি টেকওভার
২০১৮-এ ডাব্লিউডাব্লিউই নেটওয়ার্কের অনুষ্ঠান
২০১৮-এ নিউ ইয়র্ক শহর
নিউ ইয়র্ক শহরে ঘটনা
নিউ ইয়র্ক শহরে পেশাদার কুস্তি
আগস্ট ২০১৮-এ মার্কিন যুক্তরাষ্ট্রে ঘটনা
পেন্টহাউস ফোরাম

পেন্টহাউস ফোরাম, কখনও কখনও কেবল ফোরাম, পেন্টহাউস ম্যাগাজিনের প্রকাশক ফ্রেন্ডফাইন্ডার নেটওয়ার্কসের মালিকানাধীন একটি ম্যাগাজিন।

ইতিহাস এবং প্রোফাইল 
পেন্টহাউস ফোরাম পেন্টহাউস পত্রিকার সম্পূরক হিসাবে মার্চ ১৯৭০ সালে শুরু হয়েছিল।  পেন্টহাউসের মূল শিরোনামের বিপরীতে পেন্টহাউস ফোরাম পর্নোগ্রাফির চেয়ে বেশি সাংবাদিকতাযুক্ত এবং বিতর্কিত সমসাময়িক বিষয়গুলি নিয়ে সম্পাদকীয় এবং মতামত ফিচার করেছে। এটি যেসব শিরোনামে নিয়মিত মাসিক কলাম লিখে তার মধ্যে আছে "অন দ্য বোর্ড", "অন দ্য বেল্টওয়ে" এবং "অন দ্য ইজ"। এতে "লেটার অব দ্য মান্থ" শিরোনামে একটি বিভাগও রয়েছে।

উল্লেখযোগ্য অবদানকারী 
অ্যালিস্টার ক্যাম্পবেল, সাংবাদিক এবং টনি ব্লেয়ারের সাবেক যোগাযোগ পরিচালক, পত্রিকাটির একজন অবদানকারী ছিলেন।  ছিলেন চাদ ভারাহ, শমরিটানস দাতব্যের প্রতিষ্ঠাতা এবং অ্যাঙ্গলিকান যাজক, যিনি পত্রিকার যৌন শিক্ষার পরামর্শক ছিলেন।

জুলাই ২০০৬ সালে ইউ কে সংস্করণের লাইসেন্স ট্রোজান পাবলিশিংকে  দেওয়া হয়েছিল।

আরো দেখুন 

 ব্রিটিশ পর্নোগ্রাফির রূপরেখা

তথ্যসূত্র

বহিঃসংযোগ 

 সরকারী ওয়েবসাইট 
 বেটসি অ্যান্ড্রুজ "সুখী বিবাহিত দম্পতিরা বন্য হয়ে গেছে!" , সেলুন ডটকম 
 জুন 1976, ম্যাকলারেন এবং ভিভিএন ওয়েস্টউডের দোকান এসএক্স সহ বৈশিষ্ট্যযুক্ত সম্পূর্ণ নিবন্ধ

যুক্তরাজ্যের পুরুষদের ম্যাগাজিন
যুক্তরাজ্যের মাসিক ম্যাগাজিন
১৯৬৮-এ প্রতিষ্ঠিত ম্যাগাজিন
পেন্টহাউস (ম্যাগাজিন)
ফেরদৌসী আহমেদ লিনা

ফেরদৌসী আহমেদ লিনা (১৯৫৭-২০২০) একজন বাংলাদেশী চলচ্চিত্র ও টেলিভিশন অভিনেত্রী ছিলেন।

প্রাথমিক জীবন
নেত্রকোণা সদরে পিতা মোস্তাক আহমেদ ও মাতা আবেদা আহমেদ এর ঘরে ১৯৫৭ সালে জন্মগ্রহণ করেন। ১৯৭২ সালে তিনি মাধ্যমিক পাস করেন, উচ্চ-মাধ্যমিক পাস করেন ১৯৭৪ সালে। এরপর ১৯৯৬ সালে বিশ্বভারতী বিশ্ববিদ্যালয় থেকে বি-মিউজ এবং ১৯৯৮ সালে এমমিউজ সম্পন্ন করেন। তিনি ঢাকার রামপুরা উলনে বসবাস করতেন।

কর্মজীবন
১৯৭৫ সালে একটি তেলের বিজ্ঞাপনের মাধ্যমে বিনোদন অঙ্গনে যাত্রা শুরু করেন। ১৯৭৮ সালে বাংলাদেশ টেলিভিশনে ‘কালো কোকিলা’ নাটকে প্রথম অভিনয়ের মধ্য দিয়ে তার অভিনয়ে শুরু। তাঁর অভিনীত প্রথম চলচ্চিত্র বুলবুল আহমেদ পরিচালিত ‘রাজলক্ষী শ্রীকান্ত’। ২০১৩ সালে তিনি সর্বশেষ চাষী নজরুল ইসলাম পরিচালিত ‘দেবদাস’ চলচ্চিত্রে অভিনয় করেন। তাঁর অভিনীত জনপ্রিয় নাটক গুলির মধ্যে রয়েছে ডেইলি সোপ ‘গুলশান এভিনিউ’, ধারাবাহিক নাটক ‘নন্দিনী’, ‘ঘটক বাকি ভাই’ ও ‘নীল জোছনায় কালো সাপ’। লিনা ২০১৭ সাল পর্যন্ত বাংলাদেশ শিল্পকলা একাডেমিতে কর্মরত ছিলেন।

মৃত্যু
তিনি ২০২০ সালের ১৮ এপ্রিল ঢাকায় মৃত্যুবরণ করেন। তিনি কিডনি রোগে ভুগছিলেন।

তথ্যসূত্র

১৯৫৭-এ জন্ম
২০২০-এ মৃত্যু
বাংলাদেশী টেলিভিশন অভিনেত্রী
বাংলাদেশী চলচ্চিত্র অভিনেত্রী
নেত্রকোণা জেলার ব্যক্তি
বাংলাদেশ শিশুস্বাস্থ্য ইনস্টিটিউট

বাংলাদেশ শিশুস্বাস্থ্য ইনস্টিটিউট (বি.আই.সি.এইচ) বাংলাদেশের একটি শিক্ষা ও গবেষণা প্রতিষ্ঠান। এটি ১৯৮৩ সালে ঢাকার শেরে বাংলা নগর থানা অবস্থিত ঢাকা শিশু হাসপাতালের একটি অঙ্গ প্রতিষ্ঠান হিসেবে প্রতিষ্ঠিত হয়। এটি প্রতিষ্ঠানে শিশুস্বাস্থ্যের উপর বিভিন্ন কোর্স ও প্রশিক্ষণের ব্যবস্থা রয়েছে।

কোর্সসমূহ 
প্রতিষ্ঠানটিতে স্নাতকোত্তর পর্যায়ের বিভিন্ন ডিগ্রি কোর্স চালু আছে। এগুলো হল: দেড় বছর মেয়াদী এফ.সি.পি.এস (ফেলো অব দি কলেজ অব ফিজিশিয়ানস অ্যান্ড সার্জনস), তিন বছর মেয়াদী এম.ডি (ডক্টর অব মেডিসিন), তিন বছর মেয়াদী এম.এস (মাস্টার ইন সার্জারি), ডি.সি.এইচ (ডিপ্লোমা ইন চাইল্ড হেলথ), পেডিয়াট্রিক্সে বিভিন্ন সার্টিফিকেট কোর্স এবং স্বাস্থ্য প্রযুক্তিতে বিএসসি। ইনস্টিটিউটটি বিভিন্ন উপ-বিশেষায়িত কোর্স পরিচালনা করে। এগুলো হল: এফ.সি.পি.এস (নিউওনাটোলজি), এফ.সি.পি.এস (হ্যামেটো-অ্যানকোলজি), এফ.সি.পি.এস (নেফ্রোলজি), এম.ডি (নিউওনাটোলজি), এম.ডি (হেমাটো-অ্যানকোলজি) এবং এম.ডি (নেফ্রোলজি)। ২০০৬ সালে প্রতিষ্ঠানটিতে বেসিক সায়েন্স বিভাগের যাত্রা শুরু হয়। এই বিভাগ শীঘ্রই ডিপ্লোমা ইন ক্লিনিক্যাল প্যাথলজি ও ডিপ্লোমা ইন পেডিয়াট্রিক নার্সিং কোর্স দুটি চালু করতে যাচ্ছে।

পরিচালনা পর্ষদ 
বিআইসিএইচ একটি গভর্নিং বডির অধীনে পরিচালিত হয়। বর্তমানে এই গভর্নিং বডির সভাপতি হিসেবে দায়িত্ব পালন করছেন জাতীয় অধ্যাপক শাহলা খাতুন। এছাড়া, বডির অন্যান্য সদস্যরা হল: বারডেমের মহাপরিচালক অধ্যাপক নাজমুন নাহার, হলি ফ্যামিলি মেডিকেল কলেজের অধ্যক্ষ অধ্যাপক ডা. মোঃ মনিরুজ্জামান ভূঁইয়া, বিএসএমএমইউ-এর চক্ষু বিভাগের অধ্যাপক ডা. মোঃ শরফুদ্দিন আহমেদ, ডিএসএইচ-এর পেডিয়াট্রিক মেডিসিন অ্যান্ড কার্ডিওলজি বিভাগের প্রধান অধ্যাপক ডা. এ.আর. খান, ডিএসএইচ-এর পেডিয়াট্রিক সার্জারি বিভাগের প্রধান অধ্যাপক ডা. বিলকিস বানু, ডিএসএইচ-এর প্যাথলজি বিভাগের প্রধান ডা. মনজুর হুসেন, বিএসএমএমইউ-এর পেডিয়াট্রিক ও নার্সিং অনুষদের ডিন অধ্যাপক শাহানা আক্তার রহমান এবং বিএসএমএমইউ-এর  শিশুরোগ হেমাটোলজি ও অনকোলজি বিভাগের অধ্যাপক চৌধুরী ইয়াকুব জামাল। এছাড়াও পদাধিকারবলে ঢাকা বিশ্ববিদ্যালয়ের পোস্ট গ্র্যাজুয়েট মেডিকেল সায়েন্স অ্যান্ড রিসার্চ অনুষদের ডিন, ঢাকা শিশু হাসপাতাল ও বাংলাদেশ শিশুস্বাস্থ্য ইনস্টিটিউটের পরিচালক এ কমিটির সদস্য।

গবেষণা 
বাংলাদেশ শিশুস্বাস্থ্য ইনস্টিটিউট বিভিন্ন গবেষণামূলক কোর্সও পরিচালনা করে থাকে। ইউসিএল গ্রেট অর্মন্ড স্ট্রিট ইনস্টিটিউট অব চাইল্ড হেলথ এবং জনস হপকিন্স বিশ্ববিদ্যালয়ের সাথে এ প্রতিষ্ঠানের গবেষণা সম্পর্ক রয়েছে। ইনস্টিটিউটের উদ্যোগে ১৯৮৪ সাল থেকে বছরে দুবার করে ঢাকা শিশু হাসপাতাল জার্নাল প্রকাশিত হয়ে থাকে।

প্রতিষ্ঠানটিতে একটি লাইব্রেরিও আছে। এর নাম তোফায়েল আহমেদ মেমোরিয়াল লাইব্রেরি। প্রতিষ্ঠানের ছাত্র-শিক্ষকদের জন্য লাইব্রেরিটি ২৪ ঘন্টাই খোলা থাকে।

একীভূতকরণ 
২০২০ সালের ১৭ ফেব্রুয়ারির মন্ত্রীসভার বৈঠকে ‘বাংলাদেশ শিশু হাসপাতাল ও ইনস্টিটিউট আইন-২০২০’ এর খসড়া অনুমোদন দেওয়া হয়। আইনটি পাশ হলে ঢাকা শিশু হাসপাতাল ও বাংলাদেশ শিশুস্বাস্থ্য ইনস্টিটিউট একীভূত হয়ে বাংলাদেশ শিশু হাসপাতাল ও ইনস্টিটিউট গঠিত হবে। সরকার কর্তৃক নিয়োগপ্রাপ্ত চেয়ারম্যান ও ১২ সদস্য বিশিষ্ট একটি বোর্ড প্রতিষ্ঠানটি পরিচালনা করবে।

তথ্যসূত্র

বহিঃসংযোগ 
 ঢাকা শিশু হাসপাতালের ওয়েবসাইটে বি.আই.সি.এইচ

১৯৮৩-এ বাংলাদেশে প্রতিষ্ঠিত
বাংলাদেশে মাতৃত্ব
ঢাকা ভিত্তিক সংগঠন
বাংলাদেশের চিকিৎসা শিক্ষাপ্রতিষ্ঠান
বাংলাদেশের হাসপাতাল
বাংলাদেশের গবেষণা প্রতিষ্ঠান
১৯৮৩-এ প্রতিষ্ঠিত সংগঠন
বাংলাদেশের চিকিৎসা গবেষণা প্রতিষ্ঠান
বাংলাদেশ পেট্রোলিয়াম ইনস্টিটিউট

বাংলাদেশ পেট্রোলিয়াম ইনস্টিটিউট একটি স্বায়ত্তশাসিত জাতীয় গবেষণা প্রতিষ্ঠান।  এটি  হাইড্রোকার্বন ও পেট্রোলিয়ামজাত শিল্পে প্রতিষ্ঠানের ওপর গবেষণা আউট বহন ও প্রযুক্তিগত সহায়তা প্রদান করে।  এটি উত্তরা, ঢাকা, বাংলাদেশ  অবস্থিত।  এটিকে সংক্ষেপে বলা হয় বিপিআই

ইতিহাস 
ইনস্টিটিউটটি ১৯৮১ সালের জানুয়ারিতে নির্মিত হয়েছিল, এটি বাংলাদেশের জ্বালানি ও খনিজ সম্পদ মন্ত্রণালয়ের অধীনে রয়েছে।  ২০০৪ সালে বাংলাদেশ পেট্রোলিয়াম ইনস্টিটিউট আইনটি সংসদে পাস হয়, যা তেল, গ্যাস ও পেট্রোলিয়াম শিল্পে দক্ষতা বিকাশের জন্য আরও বেশি সংস্থান সরবরাহ করেছিল।

কার্যক্রম 
বাংলাদদেশের জ্বালানি বিভাগে নিয়োজিত কর্মী ও কারিগরদের প্রশিক্ষণ দান, হাইড্রোকার্বন প্রাপ্তির সম্ভাবনা ও গবেষণা কার্যক্রম, এ বিষয়ে উন্নয়নের ওপর অগ্রিম সমীক্ষা,  প্রযুক্তিভিত্তিক তথ্য ব্যবস্থার উদ্ভাবন   ও পরবর্তী অপারেশনাল কার্যক্রম এবং জ্বালানি কার্যক্রম সংশ্লিষ্ট সংস্থাসমূহকে কারিগরি ও প্রযুক্তিগত সহায়তা দেয়ার উদ্দেশ্য নিয়েই এটি প্রতিষ্ঠা হয়।  বাংলাদেশ পেট্রোলিয়াম ইনস্টিটিউট ২০১৫ পর্যন্ত ১৮১  প্রশিক্ষণ কোর্স, কর্মশালা ও সেমিনারের মাধ্যমে ২ হাজার ৮শ ২২ জন জ্বালানি সংশ্লিষ্ট পেশাজীবীকে প্রশিক্ষিত করেছে।

সংগঠনটি প্রতিবছর সাধারণত  ভূতত্ত্ব, ভূ-পদার্থবিদ্যা, ভূ-রসায়ন, জ্বালানি প্রকৌশল, কূপ লগিং, খনি খনন প্রকৌশল, জ্বালানি ব্যবস্থাপনা, পাইপলাইন প্রকৌশল,  গ্যাস সঞ্চালন ও বিরণ, হিসাব ও অর্থায়ন, নিরাপত্তা ও পরিবেশ, প্রকল্প ব্যবস্থাপনাসহ নানা বিষয়ে ডজনখানেক প্রশিক্ষণ কোর্সের আয়োজন করে থাকে।  এসব  প্রশিক্ষণ কোর্স পরিচালনায় নিজেদের প্রশিক্ষক ছাড়াও জ্বালানি সংশ্লিষ্ট অভিজ্ঞ প্রশিক্ষক ও বিদেশি  পেশাজীবীদের প্রশিক্ষক হিসেবে কাজে লাগিয়ে থাকে।   এছাড়াও সংগঠনটি তাদের অভিজ্ঞ প্রশিক্ষকদেরকে সংশ্লিষ্ট বিষয়ে প্রশিক্ষক প্রতিনিধি হিসেবে বিদেশে বিভিন্ন জ্বালানি সংশ্লিষ্ট সংস্থা বা কোম্পানিতে পাঠায়।    উত্তরা মডেল টাউনে নিজস্ব আঙিনায় বিপিআইর সদ দফতর রয়েছ।

আরো দেখুন 

বাংলাদেশ পেট্রোলিয়াম কর্পোরেশন

তথ্যসূত্র 

বাংলাদেশের পেট্রোলিয়াম
বাংলাদেশের গবেষণা প্রতিষ্ঠান
১৯৮১-এ বাংলাদেশে প্রতিষ্ঠিত
ঢাকা ভিত্তিক সংগঠন
বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ)
বাংলাদেশ বুদ্ধিস্ট ফেডারেশন

বাংলাদেশ বুদ্ধিস্ট ফেডারেশন হচ্ছে বাংলাদেশে বসবাসকারী বৌদ্ধদের ধর্মীয়, সাংস্কৃতিক ও সামাজিক কর্মকাণ্ড পরিচালনার উদ্দেশ্যে প্রতিষ্ঠিত একটি সংস্থা। সংস্থাটি প্রাথমিকভাবে ১৯৮১ সালে রাজধানী ঢাকায় প্রতিষ্ঠিত হয়। প্রতিষ্ঠালগ্নে এই সংস্থাটির নাম ছিল ‘ঢাকা আন্তর্জাতিক বৌদ্ধ বিহার নির্মাণ কমিটি’। তখন এই সংস্থাটির ২৫ সদস্য বিশিষ্ট একটি কমিটি গঠন করা হয়। উক্ত কমিটির সভাপতি ছিলেন এস.কে চৌধুরী এবং সাধারণ সম্পাদক ছিলেন বিশ্বপতি বড়ুয়া। পরবর্তীতে ১৯৮৪ সালে সংস্থাটির নাম পরিবর্তন করে বাংলাদেশ বুদ্ধিস্ট ফেডারেশন রাখা হয়।  একই বছরের নভেম্বর মাসে গণপ্রজাতন্ত্রী বাংলাদেশ সরকারের সমাজকল্যাণ বিভাগে সংস্থাটি নিবন্ধিত হয়েছিল। এর সদর দপ্তর ঢাকার মেরুল বাড্ডায় আন্তর্জাতিক বৌদ্ধ বিহারে অবস্থিত।

প্রতিষ্ঠালগ্ন থেকেই এই সংস্থাটি রাজধানী ঢাকাসহ বাংলাদেশের বিভিন্ন স্থানের শীর্ষস্থানীয় পেশাজীবী ব্যক্তিদের কাছ থেকে সাহায্য সহযোগিতা পেয়ে আসছে।ধর্মীয় দিক ছাড়াও বাংলাদেশে বসবাসকারী বৌদ্ধ সম্প্রদায়ের মানুষদের বিভিন্ন জাতীয় স্বার্থ রক্ষায় কাজ নিরলসভাবে কাজ করে আসছে।

এই সংস্থাটি প্রচেষ্টায় এবং একক তত্ত্বাবধায়নে রাজধানী ঢাকার মেরুল বাড্ডায় ১৯৮১ সালে ঢাকা আন্তর্জাতিক বৌদ্ধ বিহার প্রতিষ্ঠিত হয়। এছাড়াও 'ন্যাশনাল বুদ্ধিস্ট ইয়ুথ ফেডারেশন' নামে সংস্থাটির একটি যুবসংগঠন রয়েছে।

উদ্দেশ্য  
এই সংস্থার মূল উদ্দেশ্য গুলো হলো:
 বাংলাদেশের মানুষের মধ্যে গৌতম বুদ্ধের অহিংসা, সাম্য, করুণা ও মৈত্রীর বাণী প্রচার করা।
 বাংলাদেশে বসবাসরত বৌদ্ধ ধর্মীয় মানুষদের সাংস্কৃতিক ও সামাজিক ঐতিহ্য রক্ষা করা।
বাংলাদেশের বৌদ্ধদের মধ্যে তাদের ধর্ম প্রচার এবং ধর্ম শিক্ষা প্রদান করা।
 বৌদ্ধ সম্প্রদায়ের মানুষদের বিভিন্ন জাতীয় এবং আর্থসামাজিক কর্মকাণ্ডে অংশগ্রহণ নিশ্চিত করা।
 বৌদ্ধদের মধ্যে শিশু নারী এবং বয়স্ক শিক্ষার প্রসার ঘটানো।
 কারিগরি প্রশিক্ষণের মাধ্যমে পদ্ধতির স্বাবলম্বী হিসেবে গড়ে তোলা।
 সার্বিকভাবে প্রথম সম্প্রদায়ের মানুষদের মধ্যে জনহিতকর কাজের প্রসার ঘটানো।

প্রকাশনা 
এই সংস্থাটির সর্বপ্রথম স্মরণিকা নামে একটি  বার্ষিক মুখপত্র প্রকাশ করে। পরবর্তীতে এর নাম পরিবর্তিত হয়ে যায়। বর্তমানে বাংলাদেশ বুদ্ধিস্ট ফেডারেশনের মুখ্য বার্ষিক মুখপত্রের নাম দীপঙ্কর। শ্রীজ্ঞান অতীশ দীপঙ্করের নামানুসারে এর নামকরণ করা হয়।

শিক্ষাবৃত্তি প্রদান 
এই সংস্থাটি প্রতিবছরই উল্লেখযোগ্য সংখ্যক মেধাবী শিক্ষার্থীদের শিক্ষাবৃত্তি প্রদান করে থাকে। এই বৃত্তির নাম হচ্ছে নিরোধ-শান্তা শিক্ষাবৃত্তি। সংস্থাটির সদর দপ্তর মেরুল বাড্ডায় অবস্থিত আন্তর্জাতিক বৌদ্ধবিহারে প্রতিবছরই জাকজমকপূর্ণ অনুষ্ঠানের মাধ্যমে শিক্ষার্থীদের হাতে বৃত্তির চেক দেওয়া হয়ে থাকে। বর্তমানে এই বৃত্তি হিসেবে প্রত্যেককে আট হাজার টাকা করে দেয়া হয়।

তথ্যসূত্র 

১৯৮১-এ প্রতিষ্ঠিত
বিজয়া (চলচ্চিত্র)

বিজয়া হলে ২০১৮ এর বাংলা চলচ্চিত্র । অপেরা মুভিজের প্রযোজনায় ও সুপর্ণকান্তি করাতির পরিবেশনায় চলচ্চিত্রটি  পরিচালনা করেন কৌশিক গঙ্গোপাধ্যায়।  আবির চ্যাটার্জি ও জয়া আহসান ছবিটিতে অভিনয় করেছেন। এটি কৌশিক গাঙ্গুলি পরিচালিত বিসর্জন (২০১৭) ছবির সিক্যুয়েল বা পরের কিস্তি।  ৪ জানুয়ারি, ২০১৯ এ ছবিটি মুক্তি পায়।

অভিনয়ে 
নাসির আলি চরিত্রে আবির চ্যাটার্জী
পদ্মা চরিত্রে জয়া আহসান
গণেশ মন্ডল চরিত্রে কৌশিক গাঙ্গুলি
লাউ চরিত্রে লামা হালদার

সংগীত

ছবিটির সংগীত ও আবহসংগীত আয়োজন করেছেন ইন্দ্রদীপ দাশগুপ্ত।

তথ্যসূত্র 

ইন্দ্রদীপ দাশগুপ্ত সুরারোপিত চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
২০১৯-এর চলচ্চিত্র
বাংলা ভাষার ভারতীয় চলচ্চিত্র
২০১০-এর দশকের বাংলা ভাষার চলচ্চিত্র
মোঃ ইউসুফ

মোঃ ইউসুফ (১ জানুয়ারি ১৯৪৯-১৮ ফেব্রুয়ারি ২০১৮) বাংলাদেশের চট্টগ্রাম জেলার রাঙ্গুনিয়ার রাজনীতিবিদ, মুক্তিযোদ্ধা ও চট্টগ্রাম-৭ আসনের সাবেক সংসদ সদস্য ছিলেন।

জন্ম ও প্রাথমিক জীবন 
মোঃ ইউসুফ ১ জানুয়ারি ১৯৪৯ চট্টগ্রাম জেলার রাঙ্গুনিয়ার পূর্ব সৈয়দবাড়ি গ্রাম জন্মগ্রহণ করেন। তিনি বিয়ে করেননি।

রাজনৈতিক ও কর্মজীবন 
ইউসুফ ১৯৬৯-১৯৭০ সালে রাঙ্গুনিয়া ছাত্র ইউনিয়নের সভাপতি ও রাঙ্গুনিয়া কলেজ ছাত্র সংসদের সহসভাপতি ছিলেন। স্বাধীনতার পর শ্রমিক রাজনীতিতে যুক্ত হয়ে ১৯৭৪-১৯৭৫ সালে রাঙ্গুনিয়া জুট মিল শ্রমিক ইউনিয়নের (সিবিএ) সাধারণ সম্পাদক ছিলেন। বাংলাদেশের কমিউনিস্ট পার্টির (সিপিবি) রাঙ্গুনিয়ার সাবেক সভাপতি, চট্টগ্রাম জেলা সিপিবির সদস্য এবং চট্টগ্রাম উত্তর জেলা কমিটির সম্পাদকমণ্ডলীর সদস্যও ছিলেন।

তিনি ১৯৯১ সালের পঞ্চম জাতীয় সংসদ নির্বাচনে চট্টগ্রাম-৭ আসন থেকে বাংলাদেশের কমিউনিস্ট পার্টির (সিপিবি) প্রার্থী হিসেবে ৮ দলের হয়ে নৌকা প্রতীক নিয়ে সংসদ সদস্য নির্বাচিত হয়েছিলেন। পরে তিনি সিপিবি ছেড়ে আওয়ামী লীগে যোগ দেন। ১৯৮৬ সালের তৃতীয় জাতীয় সংসদ নির্বাচনে তিনি সিপিবির প্রার্থী হিসেবে ৮ দলের হয়ে নৌকা প্রতীক নিয়ে নির্বাচনে অংস নিলেও পরাজিত হয়েছিলেন।

মৃত্যু 
মোঃ ইউসুফ ১৮ ফেব্রুয়ারি ২০১৮ সালে বার্ধক্যজনিত রোগে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৪৯-এ জন্ম
২০১৮-এ মৃত্যু
চট্টগ্রাম জেলার মুক্তিযোদ্ধা
চট্টগ্রাম জেলার রাজনীতিবিদ
বাংলাদেশের কমিউনিস্ট পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
পঞ্চম জাতীয় সংসদ সদস্য
রাঙ্গুনিয়া কলেজের প্রাক্তন শিক্ষার্থী
১৯৪০-এর দশকে জন্ম
চট্টগ্রাম জেলার ব্যক্তি
রাঙ্গুনিয়া সরকারি কলেজ

রাঙ্গুনিয়া সরকারি কলেজ চট্টগ্রাম জেলার রাঙ্গুনিয়া উপজেলার একটি সরকারি উচ্চ মাধ্যমিক ও স্নাতক শিক্ষাপ্রতিষ্ঠান। এটি ১৯৬৩ সালে প্রতিষ্ঠিত হয়েছিল। এটি জাতীয় বিশ্ববিদ্যালয়ের অধিভুক্ত।

পাঠ্যক্রম

ক্লাস 

 একাদশ শ্রেণি
 দ্বাদশ শ্রেণি
 স্নাতক
 স্নাতক (সম্মান)

সহ - পাঠক্রম সংক্রান্ত কার্যক্রম 
এর মধ্যে রয়েছে:

 বিতর্ক প্রতিযোগিতা
 বক্তৃতা প্রতিযোগিতা
 আবৃত্তি প্রতিযোগিতা
 ক্বিরাত প্রতিযোগিতা
 বিজ্ঞান মেলা
 বার্ষিক ক্রীড়া প্রতিযোগিতা
 সাংস্কৃতিক অনুষ্ঠান
 বার্ষিক পিকনিক
 বার্ষিক ভ্রমণ
 বার্ষিক ফুটবল টুর্নামেন্ট
 বার্ষিক বাস্কেটবল টুর্নামেন্ট
 বার্ষিক ক্রিকেট টুর্নামেন্ট
 নৃত্য প্রতিযোগিতা
 সংগীত প্রতিযোগিতা

আরো দেখুন 

 বাংলাদেশের শিক্ষাব্যবস্থা

তথ্যসূত্র 

১৯৬৩-এ পূর্ব পাকিস্তানে প্রতিষ্ঠিত
১৯৬৩-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার সরকারি মহাবিদ্যালয়

বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
সৈয়দ রহমাতুর রব ইরতিজা আহসান

সৈয়দ রহমাতুর রব ইরতিজা আহসান (২১ জুন ১৯৩৫-১৩ এপ্রিল ২০২০) বাংলাদেশের বরগুনা জেলার বামনা উপজেলার রাজনীতিবীদ ও বরগুনা-২ আসনের সংসদ সদস্য ছিলেন।

জন্ম ও বংশ পরিচয় 
সৈয়দ রহমাতুর রব ইরতিজা আহসান ২১ জুন ১৯৩৫ খ্রীষ্টাব্দে ত​ৎকালীন তৎকালীন বেঙ্গল প্রেসিডেন্সির বাকেরগঞ্জ জেলার বরগুনা মহকুমার একটি সম্ভ্রান্ত বাঙ্গালী মোসলমান জমিদার খান্দানে জন্মগ্রহণ করেছেন, যারা বামনার সৈয়দ খান্দান হিসাবে পরিচিত। তাঁর পরদাদার বাবা সৈয়দ মীর কাদের বখশ ফরিদপুর জেলার মালিদিয়া গাঁওয়ের বাসিন্দা ছিলেন। তাঁর পরদাদা সৈয়দ মীর সরওয়ার জান বৃহত্তর বরিশালের বামনা গাঁওয়ের তালুকদার খান্দানের হোসেনউদ্দীন চৌধুরীর মেয়ে আজিজুন নেসাকে বিয়ে করে অবশেষে রামনা-বামনা তালুকদারীর অধিকারী হন। তদনুসারে মালিদিয়ার সৈয়দ পরিবারের একটি শাখা বামনায় বসবাস শুরু করেন। সৈয়দ রহমাতুর রব ইরতিজা আহসানের দাদার নাম ছিল সৈয়দ আবি মুহম্মদ এবং বাবার নাম ছিল সৈয়দ নজমুল আহসান। জাতীয় সংসদের উপনেতা সৈয়দা সাজেদা চৌধুরী তাঁর দাদার ভাগ্নে সৈয়দ শাহ হামিদ উল্লাহর মেয়ে।

সৈয়দ রহমাতুর রব ইরতিজা আহসানের বড় চাচা সৈয়দ জিয়াউল আহসান ছিলেন যুক্তফ্রন্টের সময় পূর্ববঙ্গ আইনসভার স্পীকার। তাঁর মেজো চাচা সৈয়দ মইনুল আহসান ছিলেন ঢাকা কলেজের ভাইস প্রিন্সিপাল এবং বাংলাদেশ সরকারের সাবেক সচিব শামিম আহসান তাঁর আপন চাচাতো ভাই। তাঁর ছোট চাচা সৈয়দ কামরুল আহসান ছিলেন পাকিস্তানের তৃতীয় জাতীয় পরিষদের সদস্য।

রাজনৈতিক ও কর্মজীবন 
সৈয়দ রহমাতুর রব ইরতিজা আহসান ১৯৭১ সালে স্বাধীনতা যুদ্ধ চলাকালীন তিনি বামনা ইউনিয়নের চেয়ারম্যান ছিলেন। তিনি ১৯৮৬ সালের তৃতীয় জাতীয় সংসদ নির্বাচনে বরগুনা-২ আসন থেকে সংসদ সদস্য নির্বাচিত হয়েছিলেন। তিনি ১৯৯১ সালের পঞ্চম জাতীয় সংসদ নির্বাচনে ন্যাশনাল ডেমোক্রেটিক পার্টির (এনডিপি) প্রার্থী হিসেবে অংশ নিয়ে পরাজিত হয়েছিলেন।

মৃত্যু 
ইরতিজা আহসান ১৩ এপ্রিল ২০২০ সালে ঢাকার এপোলো হাসপাতালে মৃত্যুবরণ করেন।

তথ্যসূত্র 

১৯৩৫-এ জন্ম
২০২০-এ মৃত্যু
জাতীয় পার্টির সাবেক রাজনীতিবিদ
ন্যাশনাল ডেমোক্রেটিক পার্টির রাজনীতিবিদ
বরগুনা জেলার রাজনীতিবিদ
তৃতীয় জাতীয় সংসদ সদস্য
জাতীয় পার্টির রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
আরব বংশোদ্ভূত বাংলাদেশী ব্যক্তি
বরগুনা জেলার ব্যক্তি
ইসলামিক কমিউনিটি সেন্টার, ফিনিক্স

ফিনিক্স ইসলামিক কমিউনিটি সেন্টার (আইসিসিপি), ১৯৮২ সালে প্রতিষ্ঠিত হয়েছিল, এটি অ্যারিজোনার ফিনিক্সের ইন্টারস্টেট ১৭ এর সাথে, ১৫১৬ উত্তর ব্ল্যাক ক্যানিয়ন হাইওয়েতে অবস্থিত। এটি প্রাক্তন ব্যাপটিস্ট চার্চেই ছিলো পরবর্তীতে মসজিদে রূপান্তরিত হয়েছিল এই জায়গায় ১৯৯৭ সালে। আইসিসিপি এর কাজগুলি উত্তর আমেরিকান ইসলামিক ট্রাস্টের সহায়াতায় পরিচালনা করে থাকে।

ইতিহাস 
মসজিদটি ৫০০০০ থেকে ৭০০০০ মুসলমানের উপত্যকার  অনেকেরই আধ্যাত্মিক ভিত্তি মণ্ডলীর অনেক সদস্যই মূলত আফগানিস্তান ইরাক এবং অন্য কোথাও শরণার্থী ছিলেন। ২০১১ সালে মসজিদটি (১৯ মিটার) মিনার দিয়ে একটি (১৬০০ মি) বিল্ডিং এর কাজ সমাপ্ত করছে, যার দক্ষিণে একটি ব্লক এবং এর পূর্বের অবস্থানের চেয়ে ছয়গুণ বড় ছিল, এটি তৈরি করা হয়েছিল দক্ষিণ-পশ্চিম বৃহত্তম ইসলামিক কেন্দ্র। এটি নির্মাণের সময়, এটি ছিল ভাঙচুরের লক্ষ্য মসজিদে একটি ইসলামী স্কুল অন্তর্ভুক্ত রয়েছে। ২৯ শে মে, ২০১৫, কার্টিস কালওয়েল সেন্টারের হামলার চেষ্টার প্রতিক্রিয়া হিসাবে মসজিদের বাইরে একটি মুসলিম বিরোধী বিক্ষোভ দেখা দিয়েছে। 

উসামা শামি ফিনিক্সের ইসলামিক কমিউনিটি সেন্টারের সভাপতি। আল-আজহার বিশ্ববিদ্যালয়ের স্নাতক শেখ মাহমুদ সুলাইমান ২০০২ সাল থেকে মসজিদের ইমাম হিসাবে দায়িত্ব পালন করেছেন, এর আগে তিনি নিউ মেক্সিকো এর আলবুকার্কের ইসলামিক সেন্টারে নিউ মেক্সিকোয় ইমাম ছিলেন।

আরও দেখুন 
 মসজিদের তালিকা
 আমেরিকার মসজিদসমূহের তালিকা
 যুক্তরাষ্ট্রের মসজিদসমূহের তালিকা

তথ্যসূত্র

বহিঃসংযোগ 
 
 "How to prevent the radicalizing of Muslims; Into the Mind: The president of the Islamic Community Center of Phoenix, Usama Shami, discusses the attack in Texas", AZ Central, May 9, 2015

অ্যারিজোনার মসজিদ
১৯৮২-এ অ্যারিজোনায় প্রতিষ্ঠিত
১৯৮২-এ প্রতিষ্ঠিত ইসলামী সংগঠন
১৯৯৭-এ নির্মিত মসজিদ
ফিনিক্স, অ্যারিজোনার ধর্মীয় ভবন ও স্থাপনা
১৯৮২-এ প্রতিষ্ঠিত ইসলামি সংগঠন
বরফুকন

ফু-কন-লৌঙ বা বরফুকন (, আহোম ভাষা:ফু-কন-লৌঙ ) আহোম রাজ্যের পাঁচজন পাত্র মন্ত্রীদের মধ্যে একজন। এই পদটি আহোম চাওফা চুচেংফা সৃষ্টি করেছিলেন। এছাড়াও কলিয়াবরের পশ্চিম অঞ্চল বরফুকন-এ নিয়ন্ত্রণ করতেন। বরফুকনের মুখ্য কার্যালয় কলিয়াবরে ছিল। কিন্তু পরে লাচিত  সময় গুয়াহাটীর ইটাখুলিতে স্থানান্তর করা হয়। আহোমদের রাজধানী থেকে এই অঞ্চলটি যথেষ্ট দূরে হওয়ার জন্য এই পদটি গুরুত্বপূর্ণ ছিল। অন্যদিকে, কলিয়াবরের পূর্ব অঞ্চলটি বরবরুয়া নিয়ন্ত্রণ করতেন।

বরফুকনের বাড়িটি এখনকার গুয়াহাটীর ফাঁসি বাজার অঞ্চলে অবস্থিত ছিল। ভরলু নদীর পশ্চিমে তাঁর চোরাটি (ডোপদার বলে পরিচিত) অবস্থিত ছিল। এই চোরাটি আহোম রাজধানীতে অবস্থিত বর-চোরার কাছে ছিল এবর পাঁচজন ফুকন দ্বারা গঠিত ছিল। তাঁদের একসাথে গুয়াহাটীয়া অথবা ডোপদরীয়া ফুকন বলা হত। বরফুকনকে প্রশাসনিক কাজে মজিন্দার বরুয়া সহায়তা করতেন। তাঁর বাড়িটি বর্তমান উপায়ুক্তের বাড়ির স্থানে ছিল।

বরফুকনদের তালিকা
 লাঙি পানীসিয়া বরফুকন
 লান মুঙ সেন
 চিরিং পিকচাই বরফুকন
 দমাই ডেকা বরফুকন 
 লাঙি বরফুকন 
 পিকচাই বরফুকন
 চেঙমুন বরফুকন (গড়গঞা রাজা-শহুর)
 পেলন বরফুকন (ঘরা কোঁয়র)
 লাচিত বরফুকন (লাখুরাখুন ফৈদ)
 লালুক সোলা বরফুকন (লাখুরাখুন ফৈদ)
 বান্দর বরফুকন (লানমাখারু ফৈদ)
 কাশী বরফুকন
 লাহন বরফুকন
 হরনাথ বরফুকন
 গগৈ বরফুকন
 মেধি বরফুকন
 শিবনাথ বরফুকন
 বুঢ়া চেতিয়া বরফুকন
 ঘিনাই বদনচন্দ্র বরফুকন
 গেন্ধেলা কলীয়াভোমোরা বরফুকন
 বদন চন্দ্র বরফুকন
 দিহিঙীয়া ঘনশ্যাম বরফুকন
 জন্মী
 ভদ্রচন্দ্র
 লম্বোদর

তথ্যসূত্র 

 
 

উপাধি
আহোম রাজ্য
বাংলাদেশে গাঁজা

১৯৮০ এর দশকের শেষের দিক থেকে বাংলাদেশে সব ধরনের গাঁজা চাষ, পরিবহন, বিক্রয়, ক্রয় এবং দখল অবৈধ।

নিষেধ 
মার্কিন রাষ্ট্রপতি, রোনাল্ড রেগনের সাথে মিল রেখে স্বৈরশাসক এরশাদের অধীনে বাংলাদেশ সরকার ১৯৮৭ সালে গাঁজা চাষ নিষিদ্ধ করেছিল এবং ১৯৮৯ সালে এর বিক্রি নিষিদ্ধ করেছিল।  বাংলাদেশে গাঁজা নিয়ন্ত্রণকারী বর্তমানে আইন মাদকদ্রব্য নিয়ন্ত্রণ আইন-১৯৯০ হিসাবে পরিচিত। এই আইন অনুসারে দুই কেজি ওজনের বেশি গাঁজা বহনের জন্য মৃত্যুদণ্ড হতে পারে।

সংস্কৃতি 
গাঁজা এবং আফিম ঐতিহ্যগতভাবে বাংলাদেশিরা ব্যবহার করে আসছে। আজ ঢাকায় স্থানীয় ডিলারদের মাধ্যমে ভূগর্ভস্থ অপারেশনগুলিতে গাঁজার সন্ধান পাওয়া যায়। এছাড়াও, ঢাকায় একটি ২৫ গ্রাম স্থানীয় গাঁজার দাম ১২০০ থেকে ২০০০ টাকা হবে।

চাষ

আরো দেখুন

তথ্যসূত্র 

বাংলাদেশে গাঁজা
দেশ অনুযায়ী গাঁজা
যুক্তরাজ্য চ্যাম্পিয়নশিপ টুর্নামেন্ট (২০১৮)

যুক্তরাজ্য চ্যাম্পিয়নশিপ টুর্নামেন্ট একটি দুই দিনের পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটি এবং যুক্তরাজ্যের জন্য প্রযোজনা করেছিল। এই অনুষ্ঠানটি ২০১৮ সালের ১৮ এবং ১৯শে জুন তারিখে ইংল্যান্ডের লন্ডনের রয়্যাল অ্যালবার্ট হলে অনুষ্ঠিত হয়েছিল এবং ২০১৮ সালের ২৫ এবং ২৬শে জুন তারিখে ডাব্লিউডাব্লিউই নেটওয়ার্কে সম্প্রচারিত হয়েছিল। 

এই অনুষ্ঠানের প্রথম দিন দ্বিতীয় যুক্তরাজ্য চ্যাম্পিয়নশিপ টুর্নামেন্ট অনুষ্ঠিত হয়েছে, যেটি যুক্তরাজ্যের কুস্তিগির জ্যাক গিবসন জয়লাভ করেছেন। দ্বিতীয় দিনে (এনএক্সটি ইউকে চ্যাম্পিয়নশিপের প্রচারণা করা হয়েছে) জ্যাক গিবসনকে ডাব্লিউডাব্লিউই যুক্তরাজ্য চ্যাম্পিয়নশিপ ম্যাচে পিট ডানের মুখোমুখি হয়েছে, যেখানে তিনি পিটকে হারাতে ব্যর্থ হন। একই সাথে এই অনুষ্ঠানের দ্বিতীয় দিনে এনএক্সটি নারী চ্যাম্পিয়নশিপ, এনএক্সটি উত্তর আমেরিকান চ্যাম্পিয়নশিপ এবং এনএক্সটি ট্যাগ টিম চ্যাম্পিয়নশিপ ম্যাচ অনুষ্ঠিত হয়েছে।

প্রতিযোগী

টুর্নামেন্ট বন্ধনী

ফলাফল

যুক্তরাজ্য চ্যাম্পিয়নশিপ টুর্নামেন্ট (১৮ জুন)

এনএক্সটি ইউকে চ্যাম্পিয়নশিপ (১৯ জুন)

তথ্যসূত্র

বহিঃসংযোগ

২০১৮-এ ডাব্লিউডাব্লিউই নেটওয়ার্কের অনুষ্ঠান
জুন ২০১৮-এ যুক্তরাজ্যে ঘটনা
লন্ডনে ঘটনা
২০১৮-এ লন্ডন
ডাব্লিউডাব্লিউই যুক্তরাজ্য চ্যাম্পিয়নশিপ টুর্নামেন্ট
এনএক্সটি ইউকে
ডাব্লিউডাব্লিউই এনএক্সটি